CELEX: 62017CN0563
Language: fi
Date: 2017-09-25 00:00:00
Title: Asia C-563/17: Ennakkoratkaisupyyntö, jonka Supremo Tribunal Administrativo (Portugali) on esittänyt 25.9.2017 – Associação Peço a Palavra ym. v. Conselho de Ministros

11.12.2017   
            
            
               FI
            
            
               Euroopan unionin virallinen lehti
            
            
               C 424/22
            
         Ennakkoratkaisupyyntö, jonka Supremo Tribunal Administrativo (Portugali) on esittänyt 25.9.2017 – Associação Peço a Palavra ym. v. Conselho de Ministros
   (Asia C-563/17)
   (2017/C 424/32)
   Oikeudenkäyntikieli: portgali
   
      Ennakkoratkaisua pyytänyt tuomioistuin
   
   Supremo Tribunal Administrativo
   
      Pääasian asianosaiset
   
   
      Kantajat: Associação Peço a Palavra, João Carlos Constantino Pereira Osório, Maria Clara Marques Pires Sarmento Franco, Sofia da Silva Santos Arauz ja Maria João Galhardas Fitas
   
      Vastaaja: Conselho de Ministros
   
      Muut osapuolet: PARPÚBLICA – Participações Públicas, SGPS, S.A. já TAP, SGPS, S.A.
   
      Ennakkoratkaisukysymykset
   
   
            
               1)
            
            
               Onko lentoliikenteen alalla toimivan julkisomisteisen yhtiön osakepääoman osittaista yksityistämistä koskevan menettelyn yhteydessä unionin oikeuden ja erityisesti SEUT 49 ja SEUT 54 artiklan ja niissä vahvistettujen periaatteiden mukaista, että kyseistä menettelyä ohjaavissa asiakirjoissa mainitaan mahdollisten kiinnostuneiden sijoittajien ostotarjousten ja hankintamenettelyn kohteena olevien tarjousten eräänä valintaperusteena vaatimus kyseisen yhtiön kotipaikan ja tosiasiallisen liikkeenjohdon säilyttämisestä siinä jäsenvaltiossa, jossa se on perustettu?
            
         
            
               2)
            
            
               Onko kyseisen yhtiön osakepääoman osittaista yksityistämistä koskevan menettelyn yhteydessä unionin oikeuden ja erityisesti SEUT 56 ja SEUT 57 artiklan ja niissä vahvistettujen periaatteiden sekä syrjimättömyysperiaatteen, suhteellisuusperiaatteen ja välttämättömyysperiaatteen mukaista, että kyseistä menettelyä ohjaavissa asiakirjoissa mainitaan mahdollisten kiinnostuneiden sijoittajien ostotarjousten ja hankintamenettelyn kohteena olevien tarjousten eräänä valintaperusteena vaatimus siitä, että ostava yksikkö täyttää julkisen palvelun velvoitteet?
            
         
            
               3)
            
            
               Onko kyseisen yhtiön osakepääoman osittaista yksityistämistä koskevan menettelyn yhteydessä unionin oikeuden ja erityisesti SEUT 56 ja SEUT 57 artiklan ja niissä vahvistettujen periaatteiden mukaista, että kyseistä menettelyä ohjaavissa asiakirjoissa mainitaan mahdollisten kiinnostuneiden sijoittajien ostotarjousten ja hankintamenettelyn kohteena olevien tarjousten eräänä valintaperusteena vaatimus siitä, että ostava yksikkö ylläpitää ja kehittää lentoliikenteen olemassa olevaa kansallista solmukohtaa (hub)?
            
         
            
               4)
            
            
               Onko yksityistämismenettelyn kohteena olevan kyseisen yhtiön harjoittamaa toimintaa pidettävä direktiivin 2006/123/EY (1) mukaisena sisämarkkinoilla tarjottavana palveluna, kun kyseisen direktiivin 2 artiklan 2 kohdan d alakohdassa säädettyä liikennealan palveluja koskevaa poikkeusta sovelletaan, ja jos on, onko direktiiviä sovellettava myös kyseiseen yksityistämismenettelyyn?
            
         
            
               5)
            
            
               Jos neljänteen kysymykseen vastataan myöntävästi, onko kyseisen yhtiön osakepääoman osittaista yksityistämistä koskevan menettelyn yhteydessä kyseisen direktiivin 16 ja 17 artiklan mukaista, että kyseistä menettelyä ohjaavissa asiakirjoissa mainitaan mahdollisten kiinnostuneiden sijoittajien ostotarjousten ja hankintamenettelyn kohteena olevien tarjousten eräänä valintaperusteena vaatimus siitä, että ostava yksikkö täyttää julkisen palvelun velvoitteet?
            
         
            
               6)
            
            
               Jos neljänteen kysymykseen vastataan myöntävästi, onko kyseisen yhtiön osakepääoman osittaista yksityistämistä koskevan menettelyn yhteydessä kyseisen direktiivin 16 ja 17 artiklan mukaista, että kyseistä menettelyä ohjaavissa asiakirjoissa mainitaan mahdollisten kiinnostuneiden sijoittajien ostotarjousten ja hankintamenettelyn kohteena olevien tarjousten eräänä valintaperusteena vaatimus siitä, että ostava yksikkö ylläpitää ja kehittää lentoliikenteen olemassa olevaa kansallista solmukohtaa (hub)?
            
         
      (1)  Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL 2006, L 376, s. 36).